'शायद नबी ने गुलाम को आज़ाद होने के लिए कहा होगा'
उन्होंने कहा कि हमारे लोगों का ब्लॉक स्तर पर, जिला स्तर पर लोगों के साथ कनेक्शन टूट गया है। जब कोई पदाधिकारी हमारी पार्टी में बनता है तो वो लेटर पैड छाप देता है, विजिटिंग कार्ड बना देता है, वो समझता है बस मेरा काम ख़त्म हो गया, काम तो उस समय से शुरू होना चाहिए।
भोपाल. मध्य प्रदेश की शिवराज सरकार में मंत्री नरोत्तम मिश्र ने कांग्रेस पार्टी में चल रहे घमासान पर चुटकी ली है। उन्होंने कांग्रेस पार्टी को लेकर गुलाम नबी आजाद द्वारा दिए गए बयान पर प्रतिक्रिया देते हुए कहा, "शायद नबी ने गुलाम को आज़ाद होने के लिए कहा होगा। हम तो पहले से ही कहते थे कि कांग्रेस रसातल में जा रही है। अब गुलाम नबी, कपिल सिब्बल और चिदंबरम जी सबको कारण बता रहे हैं। पूज्य महात्मा गांधी ने तो उसी समय कहा था कांग्रेस को समाप्त कर दो। शायद तब की बात अब असर करे।"आपको बता दें कि गुलाम नबी आजाद ने मीडिया से बातचीत कांग्रेस पार्टी के संगठन पर जमकर सवाल उठाए हैं। उन्होंने कहा कि 5-स्टार से चुनाव नहीं लड़े जाते। हमारे नेताओं के साथ समस्या है कि अगर टिकट मिल गया तो 5-स्टार में जाकर बुक हो जाते हैं। एयर कंडीशनर गाड़ी के बिना नहीं जाएंगे, जहां कच्ची सड़क है वहां नहीं जाएंगे। जब तक ये कल्चर हम नहीं बदलेंगे, हम चुनाव नहीं जीत सकते।उन्होंने कहा कि हमारे लोगों का ब्लॉक स्तर पर, जिला स्तर पर लोगों के साथ कनेक्शन टूट गया है। जब कोई पदाधिकारी हमारी पार्टी में बनता है तो वो लेटर पैड छाप देता है, विजिटिंग कार्ड बना देता है, वो समझता है बस मेरा काम ख़त्म हो गया, काम तो उस समय से शुरू होना चाहिए।राजद के नेता मनोज झा भी कांग्रेस पार्टी के नेताओं की बयानबाजी पर प्रतिक्रिया दी है। उन्होंने कहा कि बीते कुछ दिनों में कई हल्कों से कांग्रेस के अंदर ये आवाज़ आ रही है। किसी भी पार्टी के अंदर ये क्षण आते हैं, जब आप ऊपर से नीचे की तरफ आते हैं तो कई तरह की बातें आती हैं। मित्र दल होने के नाते मैं आग्रह करूंगा कि एक प्लेटफॉर्म बनाइए और बात कीजिए।